《送韩持国》
宋代·梅尧臣

曰予非才敏，乃与世寡游。
三四洛阳友，过半已成丘。
晚节五六人，文行皆洁修。
韩氏棣萼盛，於我为薰莸。
君比众最笃，我唱君非酬。
昔我竹轩下，破窗风飕飀。
君时不厌过，逍遥谈未休。
颇为俗士憎，恬不防吝尤。
迩来我还都，君亦辞旧州。
旧州君所隐，安得此久留。
雪晴命驾归，使我生悲愁。
谁见潩水上，定更不惊鸥。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。